**Un anotimp suav...**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Vivaldi lasă ploaia peste clape

Să cadă ca un bocet sugrumat,

Melancolia asta nu mă-ncape,

E mult prea strâmtă toamna... Ce păcat...

Cu mersu-i arcuit te-ademenește

Spre strugurii care mustesc în vii,

Iar ziua e un chin care descreşte,

Cu must aş vrea să scriem poezii.

Un anotimp suav, cu tine doamnă,

Doresc să-mpart sau numai un minut,

În ochii tăi, ce nostalgii de toamnă,

Şi pe rubinul gurii, cât sărut!

- Lasă, poete, ziua să descrească

Şi nopţile să toarcă vise lungi,

Vivaldi poate-un cer să-mi dăruiască,

Dar totuşi tu, răspunde-mi, când ajungi,

Se depănăm pe gheme firul vieţii

Şi toamna s-o desfacem în felii,

Îmbrăţişaţi pe pragul dimineţii

Să te recit, iar tu să mă rescrii

Cu-aceeasi sete de-nceput de lume,

Când buzele flămânde au avut

Pretext să-nmugureasca-n rugăciune...

Şi pe rubinul gurii, cât sărut!

Ioan Grigoraș Liliana Trif